**ОБЩИНСКА ИЗБИРАТЕЛНА КОМИСИЯ ДИМОВО**

**ПРОТОКОЛ № 21**

 На 29.10.2023 г. се проведе заседание на Общинска избирателна комисия – Димово за произвеждане на изборите за общински съветници и кметове на 29 октомври 2023 година, при следния

**ДНЕВЕН РЕД:**

1.Проект на решение относно упълномощаване на трима представители (председател, заместник-председател и секретар) на общинската избирателна комисия Димово, предложени от различни партии и коалиции, които да предадат в Централната избирателна комисия документите от изборите за общински съветници и за кметове на 29 октомври 2023 г.

2.Проект на решение относно промяна в състав на СИК № 051600008 в изборите за общински съветници и за кметове на 29 октомври 2023 г.

Присъстваха:

1. Красимира Милева – председател;
2. Йоана Георгиева – зам.-председател;
3. Сийка Стоянова – зам.-председател;
4. Пламен Панков – зам.-председател;
5. Нина Петкова – зам.-председател;
6. Наталия Петрова – секретар;
7. Иванка Симеонова– член;
8. Иван Табаков – член;
9. Татяна Тодорова – член;
10. Илияна Стефанова – член;
11. Людмил Василев – член;

Налице е кворум за провеждане на заседанието.

**Точка 1:** Проект на решение относно упълномощаване на трима представители (председател, заместник-председател и секретар) на общинската избирателна комисия Димово, предложени от различни партии и коалиции, които да предадат в Централната избирателна комисия документите от изборите за общински съветници и за кметове на 29 октомври 2023 г.

Красимира Милева предложи следния проект на решение:

На основание чл. 87, ал. 1, т. 32 и чл. 457 ал.1,2 от Изборния кодекс и т.11 от Решение № 2784-МИ от 26.10.2023 г. и Решение № 2842-МИ от 29.10.2023г. на ЦИК, Общинска избирателна комисия - Димово

 **РЕШИ:**

1.ОТМЕНЯ Решение № 74 от 27.10.2023г. на ОИК Димово.

2.УПЪЛНОМОЩАВА Красимира Димитрова Милева – председател на ОИК Димово, Йоана Цецкова Георгиева – зам. председател на ОИК - Димово и Наталия Димитрова Петрова - секретар на ОИК Димово със следните правомощия:

Да предадат в Централната избирателна комисия документите от гласуването на изборите за общински съветници и за кметове на 29 октомври 2023 г.

Да подпишат приемно - предавателен протокол за предадените на ЦИК документи от гласуването.

Председателят на ОИК – Димово даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 11 от членовете на ОИК – Димово, от които „за“ – 11, „против“ – няма, с което беше прието Решение № 75 от 29.10.2023 г. на ОИК – Димово.

**Точка 2:** Проект на решение относно промяна в състав на СИК № 051600008 в изборите за общински съветници и за кметове на 29 октомври 2023 г.

В ОИК - Димово е постъпил сигнал от СИК 051600008, че зам. председателят от комисията Стоян Ценков Стоянов се е почувствал зле. В 16:58ч. е подаден е сигнал на ФСМП гр. Димово от комисията.

Извършен е медицински преглед в 17:10ч., след което лицето е транспортирано до домашният си адрес от спешният екип.

При така създалата се обстановка и с цел запазване на квотното разпределение на ръководния състав на гореспоменатия СИК и след консултация с представител на партията Илиян Лилов, Красимира Милева предложи следния проект на решение:

Относно промяна в състав на СИК в изборите за общински съветници и за кметове на 29 октомври 2023 г.

ОИК Димово разгледа постъпилите документи и прецени, че са изпълнени изискванията на основание чл. 87, ал. 1, т. 5 от ИК, ОИК Димово

**РЕШИ:**

ДОПУСКА да се извърши промяна в СИК № 051600008, с. Бела, както следва:

ОСВОБОЖДАВА Стоян Ценков Стоянов като зам. председател на СИК № 051600008, с. Бела

НАЗНАЧАВА на негово място Дафин Димов Тодоров като зам. председател на СИК № 051600008, с. Бела.

ОСВОБОЖДАВА Дафин Димов Тодоров като член на СИК № 051600008, с. Бела.

НАЗНАЧАВА на негово място Стоян Ценков Стоянов като член на СИК № 051600008, с. Бела.

На новоназначените членове да се издаде Удостоверение.

Председателят на ОИК – Димово даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 11 от членовете на ОИК – Димово, от които „за“ – 11, „против“ – няма, с което беше прието Решение № 76 от 29.10.2023 г. на ОИК – Димово.

 ПРЕДСЕДАТЕЛ :

 СЕКРЕТАР :